
Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā
Izdarīt Kredītiestāžu un ieguldījumu brokeru sabiedrību darbības atjaunošanas un noregulējuma likumā (Latvijas Vēstnesis, 2015, 127. nr.; 2017, 47. nr.; 2019, 52. nr.; 2021, 193., 200. nr.; 2022, 94. nr.; 2024, 89. nr.; 2025, 52., 188. nr.) šādus grozījumus:
1. Izteikt 32. pantu šādā redakcijā: 
· 
· "32. pants. Latvijas Republikā reģistrēta grupas sabiedrība savā tīmekļvietnē publicē un vienlaikus iesniedz Latvijas Bankai informāciju Eiropas Parlamenta un Padomes 2023. gada 13. decembra regulas (ES) Nr. 2023/2859, ar ko izveido Eiropas vienoto piekļuves punktu, kurš nodrošina centralizētu piekļuvi publiski pieejamai informācijai saistībā ar finanšu pakalpojumiem, kapitāla tirgiem un ilgtspēju (turpmāk – Regula Nr. 2023/2859), 2. panta 3. vai 4. punktā noteiktajā formātā. Latvijas Bankai iesniegtā informācija satur Regulas Nr. 2023/2859 7. panta 4. punkta "b", "c" un "d" apakšpunktā minēto informāciju, tai skaitā grupas sabiedrības vai attiecīgās iestādes vai finanšu sabiedrības nosaukumu un norādi, vai informācija satur fiziskas personas datus, un informāciju par to, vai tā ir vai nav iesaistījusies nolīgumā par grupas iekšējo finansiālo atbalstu, sniedzot nolīguma vispārējo nosacījumu aprakstu un norādot nolīgumā iesaistījušos grupas sabiedrību nosaukumus, kā arī reizi gadā aktualizē publicēto informāciju, ievērojot Regulas Nr. 575/2013 431., 432., 433. un 434. panta prasības."
2. 61. pantā:
izteikt 3.2 daļas 1. punkta ievaddaļu šādā redakcijā:
· 
· "1) meitas sabiedrība tieši pieder noregulējamai vienībai un:";
papildināt piekto daļu un sestās daļas ievaddaļu pēc vārda "trešajā" ar skaitli "3.1";
papildināt 6.1 daļas ievaddaļu pēc vārda "pirmajā" ar vārdiem "un otrajā".
3. 64. pantā:
papildināt piekto daļu pēc vārda "publisko" ar vārdiem "un vienlaikus iesniedz Latvijas Bankai";
papildināt pantu ar 5.1 daļu šādā redakcijā:
· 
· "(51) Šā panta piektajā daļā minēto informāciju Latvijas Bankai iesniedz Regulas Nr. 2023/2859 2. panta 3. vai 4. punktā noteiktajā formātā. Informācija satur Regulas Nr. 2023/2859 7. panta 4. punkta "b", "c" un "d" apakšpunktā minēto informāciju, tai skaitā grupas sabiedrības vai attiecīgās iestādes vai finanšu sabiedrības nosaukumu un norādi, vai informācija satur fiziskas personas datus.";
papildināt sesto daļu pēc vārda "pirmo" ar vārdu "otro";
papildināt pantu ar 6.1 daļu šādā redakcijā:
· 
· "(61) Likvidējamai vienībai, kurai saskaņā ar šā likuma 60. panta 4.2 daļu ir noteikta minimālā pašu kapitāla un atbilstīgo saistību prasība, Latvijas Banka nosaka pārskatu sniegšanas un informācijas publiskošanas pienākumu saturu un biežumu, kā arī informē likvidējamo vienību par šiem pienākumiem. Pārskatu sniegšanas un informācijas publiskošanas prasības nepārsniedz apjomu, kas nepieciešams, lai pārliecinātos par likvidējamai vienībai noteiktās minimālās pašu kapitāla un atbilstīgo saistību prasības izpildi."
4. Papildināt 104. pantu ar trešo, ceturto un piekto daļu šādā redakcijā:
· 
· "(3) Latvijas Banka ir uzskatāma par informācijas vākšanas struktūru Regulas Nr. 2023/2859 2. panta 2. punkta izpratnē.
· (4) Latvijas Banka šā likuma 32. pantā, 40.1 panta devītajā daļā, 42. panta pirmajā un trešajā daļā, 64. panta piektajā daļā, 104. panta otrajā daļā un 130. panta pirmajā daļā minēto informāciju nodod Eiropas vienotajam piekļuves punktam. 
· (5) Šā likuma 40.1 panta devītajā daļā, 42. panta pirmajā un trešajā daļā, 104. panta otrajā daļā un 130. panta pirmajā daļā minēto informāciju Latvijas Banka sniedz Regulas Nr. 2023/2859 2. panta 3. punktā noteiktajā formātā. Informācija satur Regulas Nr. 2023/2859 7. panta 4. punkta "b" un "c" apakšpunktā minēto informāciju, tai skaitā iestādes nosaukumu un norādi, vai informācija satur fiziskas personas datus."
5. Papildināt pārejas noteikumus ar 16. punktu šādā redakcijā:
· "16. Šā likuma 32. panta jaunā redakcija, 64. panta piektās daļas jaunā redakcija un 5.1 daļa un 104. panta trešā, ceturtā un piektā daļa stājas spēkā 2030. gada 10. janvārī."
6. Papildināt informatīvo atsauci uz Eiropas Savienības direktīvām ar 8. punktu šādā redakcijā:
· 
· "8) Eiropas Parlamenta un Padomes 2023. gada 13. decembra direktīvas (ES) 2023/2864, ar ko attiecībā uz Eiropas vienotā piekļuves punkta izveidi un darbību groza konkrētas direktīvas."
Likums stājas spēkā nākamajā dienā pēc tā izsludināšanas.

